open-index/open-wikipedia-markdown huggingface dataset:
CEV Meistrite liiga

**CEV Meistrite liiga** on kõige kõrgem ametlik iga-aastane liiga meeste võrkpalliklubidele kogu Euroopast.

## Ajalugu
* **CEV Euroopa Meistrite karikasari** (1959/60 kuni 1999/2000)
* **CEV Meistrite liiga** (2000/2001 kuni praeguseni)

## Eesti meeskonnad
Pärnu võrkpalliklubi on osalenud liigas ühel korral. Hooajal 2003/04 pääseti tänu eelnenud hooajal CEV Top Teams karikasarjas kaheksa parima hulka jõudmisele otse põhiturniirile, kus D-alagrupis ühtegi võitu kirja ei saadud. Tähelepanuväärne kodumängude juures oli see, et need peeti Saku Suurhallis, kuhu tuli kaasa elama ligi 4000 pealtvaataja.

Tallinna Selver on osalenud samuti Lligas ühel korral. Hooajal 2016/17 alustati eelringist, kuid langeti konkurentsist napi kaotusega ning põhiturniirile ei jõutud.

Bigbank Tartu osales liigas hooajal 2021/22, kui langeti välja esimeses eelringis ning võitu kirja ei saadud.

Selver x TalTech osales liigas hooajal 2024/25, kui langeti eelringis välja otsustava kuldse geimiga (kodumäng võideti 3:0, võõrsil mäng kaotati 1:3 ning kuldne geim 13:15).

## Tulemused
### Võitjad aastati

* 1959/60:  Moskva CSKA
* 1960/61:  Bukaresti Rapid
* 1961/62:  Moskva CSKA
* 1962/63:  Bukaresti Rapid
* 1963/64:  SC Leipzig
* 1964/65:  Bukaresti Rapid
* 1965/66:  Bukarești Dinamo
* 1966/67:  Bukarești Dinamo
* 1967/68:  Brno Volejbal
* 1968/69:  CSKA Sofia
* 1969/70:  Burevestniki Almaty
* 1970/71:  Burevestniki Almaty
* 1971/72:  Brno Volejbal
* 1972/73:  Moskva CSKA
* 1973/74:  Moskva CSKA
* 1974/75:  Moskva CSKA
* 1975/76:  Libereci Dukla
* 1976/77:  Moskva CSKA
* 1977/78:  Milowice Plomien
* 1978/79:  Bratislava Cervena Hvezda
* 1979/80:  Torino Klippan

* 1980/81:  Bukarești Dinamo
* 1981/82:  Moskva CSKA
* 1982/83:  Moskva CSKA
* 1983/84:  Parma Santal
* 1984/85:  Parma Santal
* 1985/86:  Moskva CSKA
* 1986/87:  Moskva CSKA
* 1987/88:  Moskva CSKA
* 1988/89:  Moskva CSKA
* 1989/90:  Modena Philips
* 1990/91:  Moskva CSKA
* 1991/92:  Ravenna Messaggero
* 1992/93:  Ravenna Messaggero
* 1993/94:  Ravenna Messaggero
* 1994/95:  Treviso Sisley
* 1995/96:  Modena Las Daytona
* 1996/97:  Modena Las Valtur
* 1997/98:  Modena Casa Unibon
* 1998/99:  Treviso Sisley
* 1999/00:  Treviso Sisley
* 2000/01:  Pariisi Volley

* 2001/02:  Lube Banca Macerata
* 2002/03:  Belgorodi Lokomotiiv
* 2003/04:  Belgorodi Lokomotiiv
* 2004/05:  Tours VB
* 2005/06:  Treviso Sisley
* 2006/07:  VfB Friedrichshafen
* 2007/08:  Kaasani Dinamo Tattransgaz
* 2008/09:  Trentino Volley
* 2009/10:  Trentino Volley
* 2010/11:  Trentino Volley
* 2011/12:  Kaasani Zeniit
* 2012/13:  Novosibirski Lokomotiiv
* 2013/14:  Belgorodi Belogorie
* 2014/15:  Kaasani Zeniit
* 2015/16:  Kaasani Zeniit
* 2016/17:  Kaasani Zeniit
* 2017/18:  Kaasani Zeniit
* 2018/19:  Cucine Lube Civitanova
* 2020/21:  Kedzierzyn-Kozle Zaksa
* 2021/22:  Kedzierzyn-Kozle Zaksa
* 2022/23:  Kedzierzyn-Kozle Zaksa
* 2023/24:  Trentino Volley
* 2024/25:  SS Perugia

### Medalitabel riigiti

## Viited

## Välislingid
* Võistlusest Euroopa Võrkpalliliidu kodulehel
STARTUp Day

**Startup Day** (bränditud kirjapilt **sTARTUp Day**, inglise keele sõnadest *start-up* ja *day*, 'iduettevõtlus' ja 'päev') on Baltikumi suurim ärifestival, mis toimus esimest korda 2016. aastal Tartus Eesti Rahva Muuseumis. 

sTARTUp Dayl on keskmiselt kokku 4000 külastajat, kellest 100–200 on esinejad. sTARTUp Day on kogukonna üritus, mida korraldavad Tartu ettevõtluse tugiorganisatsioonid ning viimastel aastatel on korraldajate hulka lisandunud ka ettevõtteid.

sTARTUp Day korraldajad on Tartu linn, Tartu Ülikool, Swedbank, Tartu Teaduspark, Tartu Ärinõuandla, Tartu Loomemajanduskeskus ja Tartu Biotehnoloogiapark. Varem on korraldajate seas olnud ka ettevõtted Contriber (2016–2024) ja Fractory (2022).

2018. aastal sTARTUp Dayd ei toimunud, sest üritus lükati kuu võrra edasi ja toimus 2019. aasta jaanuaris.

## Viited
Ukraina päästeameti kopteriõnnetus Brovarõs

**Ukraina päästeameti kopteriõnnetus Brovarõs** on 2023. aasta 18. jaanuaril Ukrainas Brovarõs toimunud kopteriõnnetus.

Operatiivülesande täitmisele teel olnud Ukraina päästeameti helikopter Eurocopter EC225 Super Puma kukkus Kiievi kesklinnast umbes 18 km idakirdes asuvas Brovarõ linnas lasteaia ja korruselamu lähedal alla.

Ukraina politsei teatel hukkus 14 inimest, nende hulgas oli ka riigi siseminister Denõss Monastõrskõi ja tema asetäitja.


Helicopter crash in Brovary, 2023-01-18 (11).jpg|
Helicopter crash in Brovary, 2023-01-18 (12).jpg|
Helicopter crash in Brovary, 2023-01-18 (13).jpg|


## Viited
ÜRO vaatlejate missioon Prevlakas

**ÜRO vaatlejate missioon Prevlakas** (**UNMOP**) asutati 15. jaanuaril 1996 Julgeolekunõukogu resolutsiooniga 1038 rahuvalvemissioonina, et jälgida vaidlusaluse Prevlaka poolsaare demilitariseerimist, tehes igapäevaseid jalgsi- ja sõidukipatrulle mõlemal pool piiri Horvaatia ning Serbia ja Montenegro (täpsemalt selle föderaalüksuse Montenegro) vahel.

Seda missiooni toetasid Argentina, Bangladesh, Belgia, Brasiilia, Tšehhi, Taani, Egiptus, Soome, Ghana, Indoneesia, Iirimaa, Jordaania, Keenia, Nepal, Uus-Meremaa, Nigeeria, Norra, Pakistan, Poola, Venemaa, Šveits ja Ukraina.  See saadeti laiali 15. detsembril 2002, ÜRO Julgeolekunõukogu määratud kuupäeval. 

## Viited
Eesti seente punane nimestik

Alljärgnevates nimekirjades on 2017 seisuga torikseened  ja 2019 seisuga muud seened . Lisaks on kasutatud varasemaid hinnanguid aastast 2017 .

LK I, II, III – looduskaitse kategooria.

## Eesti punase nimestiku ohustatuse kategooriad
*Piirkonnas välja surnud (*Regionally extinct, RE*)
*Kriitilises seisundis (*Critically endangered, CR*)
*Väljasuremisohus (*Endangered, EN*)
*Ohualtid (*Vulnerable, VU*)
*Ohulähedased (*Near threatened, NT*)
*Soodsas seisundis (*Least concern, LC*)
*Puuduliku andmestikuga (*Data deficient, DD*)
*Mittehinnatavad (*Not applicable, NA*)
*Hindamata (*Not evaluated, NE*)

## Piirkonnas välja surnud liigid (''RE'')
Siia kuulub 8 liiki, ehkki viimased kaks on taasleitud.
**Antrodia heteromorpha * – labürintjas korgik
**Catathelasma imperiale* – hiidloorik
**Diplomitoporus crustulinus* – koorik-vahakorgik
**Inonotopsis subiculosa* – taigapässik, LK I
**Pseudoinonotus dryadeus* – juurepässik
**Tricholoma acerbum* – rihvelheinik
## 
**Phellinus viticola* – helepruun taelik
**Polyporus pseudobetulinus* – käsntorik

## Kriitilises seisundis liigid (''CR'')
Siia kuulub 36 liiki.

## Väljasuremisohus liigid (''EN'')
Siia kuulub 52 liiki.

## Ohualtid liigid (''VU'')
Siia kuulub 65 liiki.

## Ohulähedased liigid (''NT'')
Siia kuulub 62 liiki.

## Soodsas seisundis liigid (''LC'')
Siia kuulub 173 liiki.

## Puuduliku andmestikuga liigid (''DD'')
Siia kuulub 21 liiki.

## Mittehinnatavad liigid (''NA'')
Siia kuulub 13 liiki.

## Hindamata liigid (''NE'')
Siia kuulub 3 liiki.
**Coltricia confluens* – liitpuidik
**[[Gibellula leiopus]]*

## Viited
Ukraina Poliitikainstituut

**Ukraina Poliitikaanalüüsi ja -juhtimise Instituut**, ka  **Ukraina Poliitikainstituut** (ukraina keeles *Український Інститут аналізу та менеджменту політики*; lühend **UIP**) on sõltumatu analüüsi- ja konsultatsiooniühendus, mis koondab endasse Ukraina ja välisriikide politolooge, eksperte ning sotsiaalteaduste, majanduse ja kultuuri valdkonna spetsialiste.

Ukraina Poliitikainstituut tegeleb poliitikaanalüüsiga.

UIP-i direktor on Ruslan Bortnik.

## Meediapopulaarsemad Ukraina poliitikud 2022. aastal

UIP avaldab regulaarselt (kord kuus) erinevaid reitingutabeleid, sealhulgas Ukraina populaarsemate poliitikute kohta. Meediaaktiivsuse põhjal olid 2022. aastal 10 meediapopulaarsemat poliitikut ja ühiskonnategelast (kokku reitingutabelis 25 persooni):
*1. Volodõmõr Zelenskõi
*2. Dmõtro Kuleba
*3. Oleksi Arestovõtš
*4. Petro Porošenko
*5. Denõss Šmõhal
*6. Vitali Klõtško
*7. Mõhhailo Podoljak
*8. Andri Jermak
*9. Viktor Medvedtšuk
*10. Irõna Vereštšuk

Teisi 25 populaarsema nimistus: 11. Serhi Haidai, 12. Mõhhailo Fedorov, 13. Vitali Kim, 14. Oleksi Reznikov, 15. Valeri Zalužnõi,  16. Kõrõlo Tõmošenko, 17. Viktor Ljaško, 18. Ruslan Stefantšuk, 19. Anton Heraštšenko, 20. Irõna Venediktova, 21. Denõss Monastõrskõi, 22. Kõrõlo Budanov, 23. Oleksi Danilov.

## Meediapopulaarsemad Ukraina poliitikud 2023. aastal

Meediaaktiivsuse põhjal olid 2023. aastal 10 meediapopulaarsemat poliitikut ja ühiskonnategelast (kokku reitingutabelis 25 persooni):
*1. Volodõmõr Zelenskõi
*2. Valeri Zalužnõi  
*3. Denõss Šmõhal
*4. Dmõtro Kuleba
*5. Kõrõlo Budanov
*6. Mõhhailo Podoljak
*7. Andri Jermak
*8. Vitali Klõtško
*9. Oleksi Danilov
*10. Petro Porošenko

Teisi 25 populaarsema nimistus: 11. Mõhhailo Fedorov, 14. Rustem Umjerov, 15. Vitali Kim,  16. Julija Svõrõdenko, 17. Oleksi Reznikov, 18. Ihor Kolomoiskõi, 19. Ruslan Stefantšuk, 22. Serhi Martšenko, 23. Irõna Vereštšuk, 24. Oleksi Hontšarenko, 25. Davõd Arahhamija.

## Viited

## Välislingid
* Український Інститут політики. Koduleht
Krusten

**Krusten** on perekonnanimi.

## Statistika
Seisuga 01.01.2023 sellise perekonnanimega inimesi Eestis ei ela või on neid vähem kui 5 ja seetõttu ei ole selle perekonnanime kohta statistikat.

19. sajandi algul pandi pärisorjusest vabastamise käigus talupojale Järvamaal Koeru kihelkonnas Liigvalla mõisavallas nimeks Krusteen (normaliseeritult Krusten). 

1930. aastate nimede muutmise kampaania käigus vahetati aastatel 1935. ja 1938. aastal kahel korral nimi Krusten ära - uuteks võetud nimedeks olid Kalju ja Külari.

## Nime kandjaid
*Erni Krusten, eesti kirjanik (1900–1984) 
*Otto Krusten, eesti karikaturist (1888–1937)
*Pedro Krusten, eesti kirjanik (1897–1987)
*Reet Krusten, eesti kirjandusteadlane (1934–2021)
*Õie Krusten, eesti nahakunstnik (1923–2001)

## Viited

## Välislingid
*
ÜRO Jeemeni vaatlusmissioon

**ÜRO Jeemeni vaatlusmissioon** (**UNYOM**) asutati 1963. aastal.

Põhja-Jeemenis algas 1962. aastal Põhja-Jeemeni kodusõda, pärast seda kui Jeemen ühines 1958. aastal Egiptusega ja eraldus seejärel 1962. aastal uuesti.

Tagamaks, et see konflikt ei eskaleeruks rahvusvaheliseks intsidendiks, asutas ÜRO UNYOMi.

1963. aasta paiku sekkusid kodusõtta Saudi Araabia ja Egiptus. UNYOMi ülesanne oli jälgida Saudi Araabiat ja Egiptust, veendumaks, et nad ei kallutaks konflikti ühe ega teise poole kasuks.

## Komandörid
UNYOMi komandörid: 

* Kindralmajor Carl von Horn (Rootsi) – juuli - august 1963
* Kolonel Branko Pavlovic (Jugoslaavia) (kohusetäitja) – august -september 1963
* Kindralleitnant P.S. Gyani (India) – september - november 1963

## Staabiülemad
UNYOMi staabiülemad:

* Kolonel Branko Pavlovic (Jugoslaavia) – november 1963
* Kolonel S.C. Sabharwal (India) – november 1963 - september 1964

## Viited
Kaas (perekonnanimi)

**Kaas** on perekonnanimi.

## Statistika
2023. aasta 1. jaanuari seisuga oli Eestis perekonnanimi Kaas 175 inimesel: 91 mehel ja 84 naisel. Perekonnanimede levikult oli Kaas meeste puhul 933. kohal ja naiste puhul 1193. kohal. Kõige levinum oli perekonnanimi Kaas vanuserühmas 50–54, kus neid on 10 000 elaniku kohta 1,71. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta 5,81 inimest.

19. sajandi algul pandi pärisorjusest vabastamise käigus talupoegadele Võrumaal Kanepi ja Urvaste kihelkonnas, Tartumaal Sangaste kihelkonnas, Järvamaal Järva-Madise kihelkonnas ning Pärnumaal Vändra kihelkonnas nimeks 5 korral Kaas. 

## Nime kandjaid
*Imre Kaas, eesti ajakirjanik ja suhtekorraldaja (1983–) 
*Rene Kaas, eesti jalgpallur (1982–)

## Nime kandjaid välismaal
*Frederik Christian Kaas, taani admiral (1727–1804)
*Herman Munthe-Kaas, norra arhitekt (1890–1977)
*Jeppe Kaas, taani helilooja ja näitleja
*Ludwig Kaas, saksa poliitik (1881–1952) 
*Niels Kaas, taani poliitik ja diplomaat (1535–1594)
*Patricia Kaas, prantsuse laulja ja näitleja (1966–) 

## Viited

## Välislingid
*
ÜRO Iraani-Iraagi sõjaline vaatlusgrupp

**ÜRO Iraani-Iraagi sõjaline vaatlusgrupp** (**UNIIMOG**) oli ÜRO rahuvalvemissioon, mis loodi Iraani-Iraagi sõja ajal ÜRO Julgeolekunõukogu 9. augusti 1988. aasta resolutsiooniga 619. UNIIMOGi vägede väljaviimine 1991. aastal tähistas Iraani-Iraagi sõja ametlikku lõppu.  

## Missiooni eesmärk
UNIIMOGi eesmärk oli jälgida alates 1988. aasta augustist mõlema poole vahel sõlmitud vaherahu, mis sõlmiti Julgeolekunõukogu 20. juuli 1987. aasta resolutsiooni 598 järgi. ÜRO peasekretäri isiklik esindaja tagas ÜRO resolutsiooni elluviimise ning mõlema poole kõrgeim sõjaline vaatleja oli brigaadikindral Anam Khan Bangladeshist.

ÜRO sõnul asutati UNIIMOG 1988. aasta augustis, et kontrollida, kinnitada ja järgida relvarahu ja kõigi vägede väljaviimist rahvusvaheliselt tunnustatud piiridesse kuni tervikliku lahenduseni. UNIIMOG lõpetati 1991. aasta veebruaris pärast seda, kui Iraan ja Iraak olid oma väed täielikult välja viinud.

## Kaasatud riigid
Väed paigutasid Argentina, Austraalia, Bangladesh, Taani, Soome, Ghana, India, Indoneesia, Iirimaa, Itaalia, Jugoslaavia, Kanada, Keenia, Malaisia, Uus-Meremaa, Norra, Austria, Peruu, Poola, Sambia, Rootsi, Senegal Türgi, Ungari ja Uruguay.

Üks sõjaväelane hukkus UNIIMOGi missiooni ajal. 

## Viited
ÜRO Ida-Timori toetusmissioon

**ÜRO Ida-Timori** **toetusmissioon** (**UNMISET**) kestis 20. maist 2002 kuni 20. maini 2005, mil see asendati ÜRO Ida-Timori bürooga (UNOTIL). See asutati siis, kui Ida-Timorist sai rahvusvaheliselt tunnustatud iseseisev riik ja ÜRO Ida-Timori üleminekuadministratsioon (UNTAET) lõppes.

Osalevate riikide sõjaväe- ja politseijõud allutati peasekretäri eriesindaja kontrolli alla. Pärast peasekretäri 2003. aastal esitatud aruannet pikendati esialgset 12-kuulist mandaati kaheks aastaks, seejärel pikendati seda 20. maini 2005, misjärel see asendati ÜRO Ida-Timori bürooga (UNOTIL).

Seejärel esitati Julgeolekunõukogule lõpparuanne ja tehti avaldus piirivalveüksuse abistamise jätkamiseks.

Julgeolekunõukogu resolutsioonide mandaadid nägid ette ka raskete kuritegude üksuse loomist 1999. aasta sündmuste uurimiseks.
Kate Summerscale

**Kate Summerscale** (sündinud 2. septembril 1965) on inglise ajakirjanik ja kirjanik.

## Lapsepõlv ja haridus
Kate Summerscale’i lapsepõlv möödus Jaapanis, Inglismaal ja Tšiilis. 

Pärast Bedales Schooli (1978–1983) lõpetamist on ta õppinud ajakirjandust bakalaureuseõppes Inglismaal Oxfordi ülikoolis ja magistriõppes USA-s Stanfordi ülikoolis. 

## Töö ajakirjanikuna
Ta on töötanud briti päevalehes The Independent. 

Aastatel 1995–1996 töötas ta päevalehes The Daily Telegraph, kus kirjutas ja toimetas nekrolooge. Hiljem on ta olnud sama ajalehe kirjandustoimetaja. Tema artikleid on ilmunud ajalehtedes The Guardian, The Daily Telegraph ja The Sunday Telegraph. 

## Looming
### Raamatud
* "The Queen of Whale Cay" (Fourth Estate, 1997)
* "The Suspicions of Mr Whicher or The Murder at Road Hill House" (Bloomsbury, 2008)
* "Mrs Robinson's Disgrace" (2012)
* "The Wicked Boy: The Mystery of a Victorian Child Murderer" (2016)
* "The Haunting of Alma Fielding: A True Ghost Story" (2020)
* "The Book of Phobias and Manias" (Profile Books, 2022)

#### Eesti keeles ilmunud
* "Foobiate ja maaniate raamat. Maailma ajalugu 99 kinnismõtte kaudu" (Helios, 2022; tõlkinud Karin Suursalu)

## Tunnustus
* 1998 Somerset Maughami auhind (romaani "The Queen of Whale Cay" eest)
* 2008 Samuel Johnsoni auhind (romaani "The Suspicions of Mr Whicher or The Murder at Road Hill House" eest)
* 2010 Kuningliku Kirjandusseltsi stipendiaat
* 2017 Edgar Allan Poe auhind (Best Fact Crime) (romaani "The Wicked Boy: The Mystery of a Victorian Child Murderer" eest)

## Isiklikku
Ta elab koos pojaga Londonis. 

## Viited

## Allikad
* Autori tutvustus raamatus "The Book of Phobias and Manias" (Profile Books, 2022).
* Kate Summerscale – artikkel ingliskeelses Wikipedias

## Välislingid
* Kuku Raadio nädala raamat: "Foobiate ja maaniate raamat" (kirjastus Helios, 2022). Saatejuht Timo Tarve
Trent Frederic

**Trent Frederic** (sündinud 11. veebruaril 1998 Saint Louises) on USA jäähokimängija, kes mängib keskründajana NHL-i klubis Boston Bruins.

Aastatel 2014–2016 kuulus ta kaks hooaega U.S. National Development Teami. Aastatel 2016–2018 mängis ta Wisconsini Ülikooli jäähokimeeskonnas.

2016. aastal valis Boston Bruins ta NHL-i ''draft''is 29. valikuna. Hooaja 2017/18 lõpus debüteeris ta American Hockey League'is (AHL) Boston Bruinsi tütarklubis Providence Bruins. NHL-is debüteeris Frederic 29. jaanuaril 2019 mängus Winnipeg Jetsi vastu. Kohe esimeses mängus osales ta kakluses. Hooajal 2018/19 osales ta NHL-is kokku 15 mängus, kuid ei saanud neis kirja ühtegi resultatiivsuspunkti. Suurema osa hooajast 2019/20 mängis ta AHL-is ning oli samal hooajal liigas enim karistusminuteid teeninud mängija (148).

NHL-is lõi Frederic esimese värava 21. veebruaril 2021 Philadelphia Flyersi vastu; tegemist oli välimänguga Tahoe järve ääres. Hooajal 2020/21 sai ta NHL-is 42 mänguga kirja neli väravat ja üheväravasöödu. 2021. aasta juunis pikendas ta Bruinsiga lepingut kahe aasta võrra. Hooajal 2021/22 lõi Frederic NHL-is 8 väravat ja andis 10 väravasöötu.

Frederic võitis pronksmedali 2016. aastal USA kuni 18-aastaste koondisega omavanuste maailmameistrivõistlustel ja 2018. aastal kuni 20-aastaste koondisega juunioride maailmameistrivõistlustel.

## Viited

## Välislingid

* Trent Frederic NHL.com lehel
* Trent Frederic hockeydb.com lehel
ÜRO Angola kontrollimissioon I

**ÜRO Angola kontrollimissioon I** (**UNAVEM I**)  oli rahuvalvemissioon, mis eksisteeris 1989. aasta jaanuarist kuni 1991. aasta juunini Angola kodusõja ajal.  See asutati ÜRO Julgeolekunõukogu resolutsiooniga 626 20. detsember 1988. aastal.

Kodusõjas toetasid Nõukogude Liit ja Kuuba MPLA-t, Lõuna-Aafrika Vabariik ja USA aga UNITA-t. 

UNAVEM I eesmärk oli jälgida Kuuba vägede väljaviimist. See missioon oli edukas. 

Ühinenud Rahvaste Organisatsioon lõi 1991. aastal järelmissiooni ÜRO Angola kontrollimissioon II (UNAVEM II). 

## Vaata ka
* Angola kodusõda
* ÜRO rahuvalvemissioonide ajakava
* ÜRO Angola kontrollimissioon II
* ÜRO Angola kontrollimissioon III
* ÜRO vaatlusmissioon Angolas

## Viited
Derek Forbort

**Derek Forbort** (sündinud 4. märtsil 1992 Duluthis Minnesotas) on USA jäähokimängija, kes mängib kaitsjana NHL-i klubis Boston Bruins.

Aastatel 2010–2013 mängis ta Põhja-Dakota Ülikooli jäähokimeeskonnas.

2010. aastal valis Los Angeles ta NHL-i ''draft''is 15. valikuna. 2013. aasta aprillis sõlmis ta Kingsiga kolmeaastase lepingu. Hooaja 2012/13 lõpus debüteeris ta American Hockey League'is (AHL) Kingsi tütarklubis Manchester Monarchs. Seal mängis ta ka kahel järgneval hooajal. 2015. aastal võitis ta Monarchsiga Calder Cup'i. NHL-is debüteeris Forbort Kingsi meeskonnas 16. oktoobril 2015 mängus Minnesota Wildi vastu. Esimese värava lõi ta liigas sama aasta 28. detsembril mängus Vancouver Canucksi vastu. Hooajal 2015/16 sai ta NHL-is kirja 14 mängu. Aastatel 2016–2019 kuulus ta kolme hooajal Kingis põhikoosseisu.

2020. aasta veebruaris kaubeldi Forbort Kingsist Calgary Flamesi, kus ta mängis kuni hooaja lõpuni. 2020. aasta oktoobris sõlmis ta üheaastase lepingu Winnipeg Jetsiga. 2021. aasta juulis sõlmis ta kolmeaastase lepingu Boston Brunsiga.

2010. aastal tuli Forbort USA kuni 18-aastaste koondisega omavanuste maailmameistriks. Aasta hiljem võitis ta USA kuni 20-aastaste koondisega juunioride maailmameistrivõistlustel pronksmedali.

## Viited

## Välislingid
* Derek Forbort NHL.com lehel
* Derek Forbort hockeydb.com lehel
Belgorodi lipp

**Belgorodi lipp** on üks Venemaa Föderatsiooni Belgorodi oblasti Belgorodi linna ametlikest sümbolitest (koos vappidega). Lipp on linna elanike ühtsuse ja koostöö sümbol.

Praegune lipp kinnitati 22. juulil 1999 Belgorodi linnavolikogu otsusega nr 321 ja kanti 2002. aastal Venemaa Föderatsiooni riiklikku heraldikaregistrisse registreerimisnumbriga 978.

## Kirjeldus
Belgorodi linna lipul (sinine lõuend valge triibuga allosas) on kujutatud kollane lõvi, mis seisab tagajalgadel ja mille kohal hõljub valge kotkas. Linna sümboolika on enam kui 300 aastat vana ja ulatub tagasi Peeter Suure valitsemisaega. Vene tsaar andis Belgorodi elanikele vappi, et tähistada võitu rootslaste üle Poltava lahingus (1709). 1712. aastal oli see embleem kujutatud vaenlast võitnud Belgorodi rügemendi lipul ja 1727. aastal sai sellest vastloodud provintsi sümbol.

## Viited
ÜRO Angola kontrollimissioon III

**ÜRO Angola kontrollimissioon III** oli rahuvalvemissioon, mis alustas Angolas tegutsemist 1995. aasta veebruaris kodusõja ajal.  Selle asutas ÜRO Julgeolekunõukogu resolutsiooniga 976 ja see lõpetas oma missiooni 1997. aasta juunis.

India armee saatis sellele missioonile ühe jalaväepataljoni (1000 inimest) ja ühe inseneride kompanii (200 inimest). Angola eri piirkondades tegutses operatsiooni ajal kokku kuus jalaväepataljoni rühma (üks Indiast, Zimbabwest, Sambiast, Brasiiliast, Bangladeshist, Uruguayst ja Rumeeniast). Nende mandaat oli tagada relvarahu Angola armee ja UNITA mässuliste vahel (kellel kontrolli all oli üle poole riigist) ning seejärel korraldada nende UNITA mässuliste turvaline desarmeerimine. Seejärel avati enamik riigi suuremaid piirkondi ühendavatest magistraalidest pärast nende demineerimist.

Missiooni lõppedes oli selle kogujõud 4220 sõjaväelast, kellest 283 sõjaväevaatlejat, 3649 sõdurit ja 288 tsiviilpolitseinikku. Kaheaastase missiooni jooksul sai surma 32 rahuvalvajat.

## Vaata ka
* Angola kodusõda
* ÜRO rahuvalvemissioonide ajakava
* ÜRO Angola kontrollimissioon I
* ÜRO Angola kontrollimissioon II
* ÜRO vaatlusmissioon Angolas

## Viited
Talisca

**Anderson Souza Conceição** (enam tuntud kui **Anderson Talisca** või **Talisca**; sündinud 1. veebruaril 1994 Feira de Santanas) on Brasiilia jalgpallur, kes mängib ründava poolkaitsja või ründajana Saudi Araabia kõrgliigaklubis Al-Nassr.

Ta alustas klubikarjääri Brasiilia klubis Bahia. Klubi põhimeeskonnas debüteeris ta Brasiilia kõrgliigas 2013. aastal.

2014. aasta juulis siirdus ta 4,75 miljoni euro eest Portugali kõrgliigaklubis Lissaboni Benfica. Talisca sai sellega Bahia läbi aegade kõige kallimaks mängijaks. Benfica meeskonnas mängis ta kaks hooaeg ning tuli mõlemal hooajal klubiga Portugali meistriks. Aastatel 2016–2018 oli ta laenul Türgi kõrgliigaklubis Beşiktaş. Kahe hooajaga lõi ta Türgi kõrgliigas 27 väravat ning tuli hooajal 2016–17 klubiga Türgi meistriks.

2018. aasta juunis läks Talisca laenule Hiina kõrgliigaklubisse Guangzhou Evergrande. Sama aasta oktoobris sõlmis ta klubiga püsiva lepingu. 2019. aastal tuli ta Evergrande'iga Hiina meistriks.

Alates hooajast 2021/22 on Talisca mänginud Saudi Araabia kõrgliigaklubis Al-Nassr. Hooajal 2021/22 lõi ta liigas 20 väravat ja jagas sellega väravalööjate arvestuses 2.–3. kohta.

Aastatel 2013–2015 mängis Talisca Brasiilia noortekoondistes.

## Saavutused
;Bahia
*Campeonato Baiano: 2014
;Benfica
*Primeira Liga: 2014–15, 2015–16
*Taça da Liga: 2014–15, 2015–16
*Supertaça Cândido de Oliveira: 2014
;Beşiktaş
*Süper Lig: 2016–17
;Guangzhou Evergrande
*Chinese Super League: 2019

## Viited
Roueni piiramine (1418–1419)

**Roueni piiramine** oli üks saja-aastase sõja tähtsündmustest. Juulist 1418 jaanuarini 1419 väldanud piiramise tagajärjel õnnestus Henry V Inglismaa vägedel vallutada Normandia pealinn Rouen.

## Viited
* 
* 
* 
* 
*
Roueni piiramine (1562)

**Roueni piiramine** oli üks hugenotisõdade tähtsündmustest. Kuninga-vastased olid Roueni hõivanud 16. aprillil 1562 ning 28. maist 26. oktoobrini väldanud piiramise järel sai kuningriik tähtsa linna taas oma kontrolli alla. Roueni langemine sillutas tee mõned kuud hiljem aset leidnud Dreux' lahingule.

## Vaata ka
* Hugenotisõjad
* Dreux' lahing
* Vassy veresaun
* Pärtliöö veresaun

## Viited
Al Nassr FC

**Al Nassr Football Club** (araabia keeles نادي النصر السعودي; *Naṣr* tähendab tõlkes 'võit') on Saudi Araabia jalgpalliklubi, mis tegutseb Riyadhis. Klubi mängib Saudi Araabia kõrgliigas Saudi Professional League.

Klubi on asutatud 1955. aastal. Praeguses Saudi Araabia kõrgliigas on see mänginud kõigil hooaegadel alates hooajast 1976/77. Al Nassr on Saudi Araabia üks edukamaid jalgpalliklubisid. Riigi meistriks on see tulnud üheksa korda. Lisaks on see võitnud kokku 14 erinevat riigisisest karikavõistlust. Aastal 1998 võitis Al Nassr nii Aasia superkarika kui ka Aasia karikavõitjate karika.

Alates 2020. aastast on klubi kodustaadion olnud Mrsool Park, mis mahutab 25 000 pealtvaatajat. Klubi tunnusvärvid on kollane ja sinine.

## Mängijad
*Seisuga 7. jaanuar 2023*

### Praegune koosseis

          

### Endiseid mängijaid

* Majed Abdullah (1977–1998)
* Hristo Stoichkov (1998)
* Marcelinho Carioca (2003)
* Carlos Tenorio (2003)
* Denílson (2006–2007)
* Lee Chun-soo (2009–2010)
* Hossam Ghaly (2009–2010, 2017–2018)
* Ángelos Charistéas (2013)
* Rafael Bastos (2013–2014)
* Adrian Mierzejewski (2014–2016)
* Fabián Estoyanoff (2015)
* Modibo Maïga (2015–2016)
* Marin Tomasov (2016–2017)

* Ivan Tomečak (2016–2017)
* Víctor Ayala (2016–2017)
* Bruno Uvini (2016–2019)
* Giuliano (2018–2020)
* Ahmed Musa (2018–2020)
* Brad Jones (2018–2021)
* Nordin Amrabat (2018–2021)
* Abderrazak Hamdallah (2018–2021)
* Maicon (2020–2021)
* Ramiro Funes Mori (2021–2022)
* Vincent Aboubakar (2021–2023)
* Jonathan Rodríguez (2022)

## Saavutused
*Saudi Araabia kõrgliiga
****Võitja** (9) :1974-75, 1979–80, 1980–81, 1988–89, 1993–94, 1994–95, 2013–14, 2014–15, 2018–19
**Teised kohad (6): 1976–77, 1977–78, 1978–79, 1990–91, 2000–01, 2019–20
*King's Cup
****Võitja** (6): 1974, 1976, 1981, 1986, 1987, 1990
**Teised kohad (8): 1967, 1971, 1973, 1989, 2012, 2015, 2016, 2020
*Saudi Crown Prince's Cup
****Võitja** (3): 1972–73, 1973–74, 2013–14
**Teised kohad (4): 1990–91, 1995–96, 2012–13, 2016–17
*Saudi Federation Cup
****Võitja** (3): 1975–76, 1997–98, 2007–08
**Teised kohad (3): 1993–94, 2000–01, 2008–09
*Saudi Super Cup
****Võitja** (2): 2019, 2020
**Teised kohad (2): 2014, 2015
*Aasia karikavõitjate karikas
****Võitja** (1): 1997–98
**Teised kohad (1): 1991–92
*Aasia superkarikas
****Võitja** (1): 1998
*AFC Meistrite Liiga
**Teine koht (1): 1995
*GCC Meistrite Liiga
****Võitja** (2): 1996, 1997
**Teine koht (1): 2008

## Välislingid
* Ametlik koduleht
Benoît Badiashile

**Benoît Ntambue Badiashile Mukinayi Baya** (sündinud 26. märtsil 2001) on Prantsuse jalgpallur, kes mängib kaitsjana Inglise kõrgliiga klubis Chelsea ning Prantsusmaa jalgpallikoondises.

## Saavutused
### Individuaalsed
* IFFHS-i U20 sümboolne koosseis: 2021

## Viited

## Välislingid
*Profiil AS Monaco FC kodulehel
Kruuse

**Kruuse** on perekonnanimi.

## Statistika
2023. aasta 1. jaanuari seisuga oli Eestis perekonnanimi Kruuse 285 inimesel: 138 mehel ja 147 naisel. Perekonnanimede levikult oli Kruuse meeste puhul 516. kohal ja naiste puhul 539. kohal. Kõige levinum oli perekonnanimi Kruuse vanuserühmas 10–14, kus neid on 10 000 elaniku kohta 2,91. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta 5,01 inimest.

19. sajandi algul pandi pärisorjusest vabastamise käigus talupojale Tartumaal Nõo kihelkonnas Vana-Nõo mõisavallas nimeks Kruhse (normaalkuju Kruuse). 

1930. aastate nimede muutmise kampaania käigus vahetati aastatel 1935–1940 üheteistkümnel korral nimi Kruuse ära - uuteks võetud nimedeks olid Kaldamäe, Kadarik, Kaselaan, Kruus, Kruusalu, Kruusamaa, Kruusma, Kruuste, Kuusend, Rajaste ja Reinsoo.

Nimede eestistamise käigus loobus üks isik 1935. aastal nimest Kruus ning võttis uueks nimeks Kruuse.

## Nime kandjaid
*Asta Kruuse (Palm), eesti arhitekt (1927–2021)
*Kea Kruuse (Kohv), eesti ühiskonnaaktivist ja jurist (1995–) 
*Nikolai Kruuse, eesti advokaat (1892–1942)
*Urmas Kruuse, eesti poliitik (1965–)

## Viited

## Välislingid
*
Roueni piiramine (1591–1592)

**Roueni piiramine** oli detsembrist 1591 maini 1592 väldanud Prantsuse kuninga Henri IV katse vallutada Normandia ajalooline pealinn Rouen. Piiramine oli osa nii hugenotisõdadest, kaheksakümneaastasest sõjast kui Hispaania-Inglise sõjast. Kuigi hugenott Henri oli troonil juba 1589. aastast, ei tunnustanud paljud katoliiklased tema võimu ning ta pidi võitlema Hispaania toetatusel tegutsenud Katoliku Liigaga.

Roueni all võitlesid Prantsusmaa, Inglismaa ja Hollandi väed Henri IV juhtimisel Katoliku Liiga ja Hispaania vägedega, mida juhtisid vastavalt André de Brancas ja Alejandro Farnesio. Linna kaitsjad suutsid piiramisele vastu pidada ning kui Hispaania väed appi jõudsid, aeti protestandid linna alt minema.

## Vaata ka
* Pariisi piiramine (1590)
* Craoni lahing
* Kaheksakümneaastane sõda
* Kolme Henri sõda
* Hugenotisõjad

## Viited

## Allikad
* James, Alan. *The Navy and Government in Early Modern France, 1572-1661*. First published 2004. Woodbridge, Suffolk, UK. ISBN 0-86193-270-6
* Janel Mueller/Joshua Scodel. *Elizabeth I: Translations, 1592-1598*. The University of Chicago.
Burgundid (partei)

**Burgundid** (prantsuse keeles *Bourguignons*) oli poliitiline liit, mis tekkis Prantsusmaal saja-aastase sõja teises pooles. "Burgundid" viitab Burgundia hertsogi Jean Kartmatu toetajatele, kes koondusid ühtseks liikumiseks pärast Orléansi hertsog Louis I atentaati. 15. sajandi alguses puhkes Burgundide ja Orléansi hertsog Charlesi toetajate Armagnacide vahel kodusõda.

## Vaata ka
* Jeanne d'Arc
* Burgundia hertsog
* Prantsusmaa ajalugu
* Arthur III (Bretagne'i hertsog)
* Burgundid
* Armagnacide-Burgundide kodusõda
Thomas Plantagenet, Clarence'i hertsog

**Thomas Plantagenet, Clarence'i hertsog** (inglise keeles *Thomas of Lancaster*; sügis 1387 – 22. märts 1421) oli Inglise prints ja sõjaväelane, kuningas Henry IV poeg ja kuningas Henry V vend. Ta oleks oma venna surma puhul trooni pärinud. Ta tegutses nii oma isa kui venna nõunikuna.

## Elukäik
Henry IV nimetas ta 1401. aastal Iirimaa isandleitnandiks. Vaid 14-aastane Thomas saabus Dublinisse novembris 1401 ning veetis suurema osa järgmisest kaheksast aastast Iirimaal. Aastal 1406 oleks ta Dublini lähedal toimunud kokkupõrkes peaaegu hukkunud.Otway-Ruthven p.345

Pärast isa surma osales ta oma venna saja-aastase sõja retkedes Prantsusmaal. Kui Henry V pärast Prantsusmaa Catherine'iga abiellumist ajutiselt kodumaale naasis, jäi Thomas Inglise vägesid Prantsusmaal juhtima. Tema juhtimisel said inglased Baugé lahingus Prantsuse-Šoti ühendvägedelt hävitava kaotuse. Vastane piiras tema ning tema parimad rüütlid ümber ning Thomas hukkus. Ta on maetud Canterbury katedraali.

## Viited

## Kirjandus
*
*  pages 102 & 123
* 
*  Vol I pg 368
* 

## Välislingid
*
Thomas Beaufort, Exeteri hertsog

**Thomas Beaufort, Exeteri hertsog** (u jaanuar 1377 – 31. detsember 1426) oli Inglise sõjaväelane, aastatel 1410–1412 lordkantsler. 

Ta tegutses saja-aastase sõja ajal. Thomas Beaufort oli Lancasteri hertsogi Genti Johni ning tema armukese Katherine Swynfordi neljast lapsest kolmas. Et saada jagu probleemidest lastega, abiellusid tema vanemad 1396. aastal ning nende lapsed said sellega seaduslikeks. Thomas Beaufortil oli üks laps, kes suri noorelt. 

Thomas Beaufort on maetud St Edmundsi kloostrisse Suffolkis.

## Viited
Vabariik ilma vabariiklasteta

Mõiste **vabariik ilma vabariiklasteta** viitab olukorrale, kus riik on vabariik, kuid rahvastiku ja/või poliitilise eliidi seas toetatakse vabariiklust vähe või üldse mitte. Sellises olukorras eelistaks enamik inimesi uue monarhia asutamist või kaotatud dünastia taastamist või laiemas mõttes demokraatia lõppemist.

## Saksamaa
Historiograafias tembeldatakse Weimari vabariiki (1919–1933) sageli vabariiklasteta vabariigiks.  Kaasaegse Euroopa ajaloo professori Jeffrey Herfi sõnul on see sellepärast, et sõdadevahelisel Saksamaal ei olnud keegi poliitilisest parem-, tsentrist ega vasakpoolsest esindajast sellega tõeliselt rahul:

# Parempoolsed intellektuaalid ja erakonnad lükkasid parlamentaarse demokraatia tagasi kui ebasaksalikku ning seostasid Weimari vabariiki rahvusliku alanduse ja lüüasaamisega Esimeses maailmasõjas; 
# Pettunud sotsiaaldemokraadid olid radikaalse vasakkommunistliku revolutsiooni ohu tõttu sunnitud rajama demokraatia koos parempoolsetega sotsiaalselt konservatiivsetel alustel; 
# Kommunistid leidsid, et sotsiaaldemokraadid olid töölisliikumise reetnud ja Weimari vabariik ei parandanud sotsiaalseid tingimusi. Nad jätkasid revolutsiooni kavandamist nõukogude vabariigi loomiseks (nagu lühidalt saavutati 1919. aastal Münchenis ja Bremenis). 

See vabariiklikele ja demokraatlikele väärtustele pühendumise puudumine ja isegi neile vastandumine, mis tuleneb peamiselt nn konservatiivsest revolutsioonist, sillutaks teed natsipartei võimuhaaramiseks 1933. aastal, asendades sellega Weimari vabariigi Kolmanda Reichiga. 

Ajakirjas *Simplicissimus* ilmus 21. märtsil 1927 Thomas Theodor Heine kuulus ajalooline karikatuur, mis tugevdab vabariiklasteta Weimari vabariigi ideed: erinevatest ühiskonnakihtidest pärit sakslased kannavad tähti "REPUBLIK"; kõrval olev pealdis kõlab: *Sie tragen die Buchstaben der Firma – aber wer trägt den Geist?* ("Nemad kannavad lipukirja, aga kes kannab vaimu?" ). 

Mõiste ise on palju vanem kui sõdadevaheline Saksamaa. 1804. aastal nimetas Saksa reaktsiooniline monarhist August von Kotzebue Cisrheenia Vabariiki (1797–1802) *Republik ohne Republikaner*. 

## Prantsusmaa
Briti alamkoja avamisel 1. veebruaril 1849 ütles Benjamin Disraeli, üks kolmest konservatiivide opositsiooniliidrist, Prantsuse Teise Vabariigi (1848–1852) kohta:

Seda mõistet on kasutatud ka Prantsuse Kolmanda Vabariigi (1870–1940) kohta 1873. aastal. 

## Viited
Tšifiir

**Tšifiir** (ka *tsifiir*, vene keeles чифирь, чифир või *tsaika*) on erakordselt kange tee, mis on seotud Nõukogude ja Nõukogude-järgsete kinnipidamisasutustega, nagu Gulagid ja vanglad.

## Valmistamine
Tšifiiri valmistatakse tavaliselt 5–8 supilusikatäie (50–100 ml) lahtise teega (või teekottidega) inimese kohta. Tee valatakse keedetud vette ja keedetakse segamata vähemalt seni, kuni lehed kruusi põhja langevad. Valmistamise käigus hakkab lehtedest vette eralduma adeniini ja guaniini, mida traditsioonilise tee valmistamise ajal ei juhtu. Vahel lisatakse suhkrut; pruuli iseloom kipub andma mõrkja maitse.

Seda tuleb ettevaatlikult rüübata, muidu võib see põhjustada oksendamist. Tšifiiri valmistamine eeldab suure hulga musta tee keetmist pikka aega. Sellel võib lasta üleöö tõmmata ja juua nii kuumalt kui ka külmalt. *Chifir*'il on joojale mõõdukalt psühhotroopne mõju.

## Popkultuuris

* Irina Ratušinskaja kirjeldab oma poliitvangiaastate mälestustes "Hall on lootuse värv" narkootiliselt kange tšifiiri valmistamist.
* Vassili Aksjonovi romaanis "Ožog" ("Põletus") valmistab süüdimõistetu Shilo tušonka-purgis tšifiiri ja annab selle Tolja von Steinbockile. Tolja langeb õndsasse unenäolisesse olekusse, kuid on piisavalt ärkvel, et kuulda põgenemisplaani haudumist.
* Gabriele Salvatoresi filmis "Surmav kood" valmistab John Malkovich ikehastatud tegelane noorele Kolymale tšifiiri.
* Martin Cruz Smithi romaanis "Gorki park" (1981) joob peategelane Arkadi Renko tšifiiri rongis töötajatega, kes on teel töölaagrisse.

## Viited
Gustavo Cuéllar

**Gustavo Leonardo Cuéllar Gallegos** (sündinud 14. oktoobril 1992 Barranquillas) on Colombia jalgpallur, kes mängib kaitsva poolkaitsjana Saudi Araabia kõrgliigaklubis Al Shabab ja Colombia jalgpallikoondises.

Ta alustas klubikarjääri Colombia klubis Deportivo Cali, mille meeskonnas debüteeris ta Colombia kõrgliigas 2009. aastal. Aastatel 2014–2016 mängis ta laenul Colombia klubis Junior.

2016. aasta jaanuaris sõlmis ta lepingu Brasiilia kõrgliigaklubiga Flamengo. 2018. aastal valiti Cuéllar fännide poolt Brasiilia kõrgliiga hooaja parimaks mängijaks (*Craque da Galera*).

2019. aasta augustis liitus ta Saudi Araabia kõrgliigaklubiga Al Hilal. Al-Hilaliga tuli ta kolm korda Saudi Araabia meistriks. Aastatel 2019 ja 2021 võideti lisaks AFC Meistrite Liiga. 2023. aasta juulis sõlmis ta kolmeaastase lepingu samasse liigasse kuuluva Al-Shababiga.

Colombia jalgpallikoondises debüteeris Cuéllar 8. septembril 2015 mängus Peruu vastu. Koondisekarjääri esimese värava lõi ta 23. juunil 2019 Copa América viimases alagrupimängus Paraguay vastu. 2021. aasta Copa Américal saavutas ta Colombia koondisega kolmanda koha.

## Saavutused
;Deportivo Cali
*Copa Colombia: 2010
;Junior
*Copa Colombia: 2015
;Flamengo
*Campeonato Carioca: 2017, 2019
;Al-Hilal
*Saudi Professional League: 2019–20, 2020–21, 2021–22
*King Cup: 2019–20
*AFC Meistrite Liiga: 2019, 2021
*Saudi Super Cup: 2021

## Viited
Thomas Montagu, neljas Salisbury krahv

**Thomas Montagu, neljas Salisbury krahv** (13. juuni 1388 – 3. november 1428) oli Inglise aadlik ja sõjaväelane. Ta oli üks tähtsamaid Inglise väejuhte saja-aastases sõjas.

## Kirjandus
* 

## Välislingid
* ''Hundred Years War: Thomas Montacute, 4th Earl of Salisbury (1388–1428)''
* ''Royal Berkshire History: Thomas Montacute, Earl of Salisbury (1388–1428)''
Alain Blanchard

**Alain Blanchard** (14. saj – 1419) oli Prantsuse sõjaväelane, kes oli saja-aastase sõja ajal Roueni ammumeeste pealik.

Ta kaitses Rouenit, kui Inglise kuningas Henry V seda 1418–1419 piiras. Tema komme sõjavange linna müüridele puua tekitas piirajates viha. Kui linn jaanuaris 1419 alla andis, käskis Henry üles puua kolm linna ülikut, kellest üks oli Blanchard.

## Kirjandus
* Théodore Licquet, *Dissertation sur Alain Blanchard*, Rouen, Précis de l'Académie des sciences, belles-lettres et arts de Rouen|Académie de Rouen, 1828.
* Alexandre Dupias, *Réfutation du discours contre Alain Blanchard prononcé par M. Th. Licquet, président de l'Académie royale des sciences, belles-lettres et arts de Rouen en la séance publique du 26 août 1828*, Rouen, N. Périaux le jeune, 1828.
* Théodore-Éloi Lebreton, *Biographie rouennaise*, Rouen, Le Brument, 1865.
Brasiilia suurimate linnade loend

Siin on loetletud elanike arvu järgi Brasiilia suurimad linnad, kus elanike arv on vähemalt 100 000.

2018. aasta seisuga oli Brasiilias 317 linna, kus elas üle 100 000 inimese. 2010. aasta rahvaloenduse kohaselt oli neid linnu 268.

Peaaegu kõikide osariikide pealinnad on ka osariigi suurimad linnad. Ainsad erandid on Santa Catarina osariigi pealinn Florianópolis, mis on osariigi suuruselt teine linn, ja Espírito Santo osariigi pealinn Vitória, mis on osariigi suuruselt neljas linn.

## Loend

**Paksus kirjas** on märgitud osariikide pealinnad.

## Märkused
Ernst August

**Ernst August** võib tähendada:
*Ernst August (Braunschweig) (1887–1953)
*Ernst August (Hannover) (1629–1698)
*Ernst August I (Hannover) (1771–1851)
*Ernst August von Hannover (1845–1923)
*...
John Holland, teine Exeteri hertsog

**John Holland, teine Exeteri hertsog** (29. märts 1395 – 5. august 1447) oli Inglise aadlik ja sõjaväelane saja-aastases sõjas. Tema isa John Holland, esimene Exeteri hertsog oli kuningas Richard II emapoolne poolvend, kes pärast kuninga kukutamist hukati. Hollandi suguvõsa maad ja varad konfiskeeriti, kuid Johnil õnnestus need kuningale truuks jäädes tagasi saada. Ta aitas oma nõol Henry V Prantsusmaale tungida, olles toeks nii maal kui ka merel. Ta oli marssal ja admiral ning kuningas Henry VI ajal Akvitaania hertsogkonna leitnant. 

Tema matmiskoht on Royal Foundation of St Katharine Londonis.

## Allikad
* 
* 

## Välislingid
* 
*
John Cornwall, esimene parun Fanhope

**John Cornwall, esimene parun Fanhope** (ka *Sir John Cornwall*, *Sir John Cornwaille* ja *Sir John Cornouayl*; umbes 1364 – 11. detsember 1443) oli Inglise aadlik ja sõjaväelane. Ta oli üks oma aja austatumaid rüütellikke kujusid.

## Kirjandus
* Stow, John (2001). *The Survey of London: Reprinted from the text of 1603*. London: Adamant Media Corporation
* Reeves, A.C. (1981). *Lancastrian Englishmen*. Washington: University Press of America
* Arn, Mary-Jo (2000). *Charles d'Orléans in England, 1415-1440*. Cambridge: D.S. Brewster
* Burke, Bernard (1866). *A genealogical history of the dormant, abeyant, forfeited, and extinct Peerages of the British Empire*. London: Apple Manor Press (Reprinted 2007)
* Barker, Juliet (2005). *Agincourt: The King, the Campaign, the Battle*. London: Little, Brown 
* Cornwell, Bernard (2008). *Azincourt*. London: Harper Collins
Juliet Barker

**Juliet R. V. Baker** (snd 1958) on inglise ajaloolane, kes spetsialiseerub keskajale ja kirjanduslikule eluloole. Ta on kirjutanud õdedest Brontëdest, William Wordsworthist ja turniiridest. Aastatel 1983–1989 oli ta Brontë Parsonage Museumi kuraator ja raamatukoguhoidja.

Ta on omandanud Oxfordi St Anne's College'ist doktorikraadi ajaloos.

## Viited

## Välislingid
*Koduleht
* Juliet Barker Goodreadsis
Jonathan Sumption

**Jonathan Philip Chadwick Sumption** (snd 9. detsembril 1948) on Suurbritannia kirjanik ja keskaja uurija, aastatel 2012–2018 Suurbritannia Ülemkohtu kohtunik. Sumption vannutati ülemkohtunikuks 11. jaanuaril 2012. Erandlikult ei olnud ta enne ülemkohtunikuks saamist kohtunikuna töötanud. Ta läks erru 9. detsembril 2018, kui ta ületas ülemkohtuniku vanusepiiri 70 eluaastat.

Ta osales mitmes suures kohtuprotsessis vandeadvokaadina. Ta esindas 2003. aastal Suurbritannia valitsust Huttoni aruande asjas, 2005. aastal Department for Transporti ja eksminister Stephen Byersit Railtracki eraosanike vastu, valitsust Binyam Mohamedi vastu ning Roman Abramovitši Boriss Berezovski vastu.

Aastal 2003 sai Sumption teadustöö eest Briti impeeriumi ordu ohvitseriks (OBE), ta on tuntud saja-aastase sõja uurimise eest, seni on sellest sõjast tema sulest ilmunud neli köidet. Ta on valitud nii Royal Historical Society kui Society of Antiquaries of Londoni liikmeks.

Koroonapandeemia ajal kritiseeris ta Briti valitsuse kehtestatud liikumispiiranguid ning muid meetmeid.

## Viited

## Allikad
* 
* 
* 
* 
* 
* 
* 
* 
* 
* 
* 
* 
* 

## Välislingid
*Brick Court Chambers information. Accessed 30 December 2022.
*"People of Today", debretts.com. Accessed 30 December 2022.
*Profile, supremecourt.gov.uk. Accessed 30 December 2022.
Dreux' lahing

**Dreux' lahing** oli lahing 19. detsembril 1562 katoliiklaste ja hugenottide vahel. Katoliiklikke vägesid juhtis Anne de Montmorency, hugenotte Condé vürst Louis. Mõlema poole väejuhid langesid sõjavangi ning lahingu võitsid katoliiklased. Tegu oli hugenotisõdade esimese suure kokkupõrkega.
Ross Allen

**Ross Allen** (sündinud 1978) on Ühendkuningriigi diplomaat.

Allen on lõpetanud Cambridge'i Ülikooli teoloogia erialal. Ta on töötanud 2003–2006 Suurbritannia konsulina Jeruusalemmas, 2008–2010 Suurbritannia saatkonnas Washingtonis, 2010–2013 asepeaministri erasekretärina ning 2016–2020 asepeakonsulina New Yorgis. 2021. aasta juulist on ta Suurbritannia suursaadik Eestis.

Allen oskab lisaks inglise keelele araabia, saksa, prantsuse ja eesti keelt. Detsembris 2022 sooritas ta B2-taseme eesti keele eksami.

## Viited

## Välislingid
*Ross Allen appointed next UK Ambassador to Estonia ERR News, 5.11.2020
Aslak Fonn Witry

**Aslak Fonn Witry** (sündinud 10. märtsil 1996 Trondheimis) on Norra jalgpallur, kes mängib kaitsjana Bulgaaria kõrgliigaklubis Razgradi Ludogorets.

Noorena mängis ta sellistes Norra klubides nagu Strindheim ja Rosenborg. 2015. aastal liitus ta Norra esiliigaklubiga Ranheim. 2018. aastal mängis ta Ranheimiga Norra kõrgliigas.

Aastatel 2019–2021 mängis Fonn Witry Rootsi kõrgliigaklubis Djurgårdens IF, kellega tuli 2019. aastal Rootsi meistriks. Hooaja 2021/22 mängis ta Hollandi kõrgliigaklubis Alkmaari AZ. 2022. aasta augustis sõlmis ta lepingu Razgradi Ludogoretsiga.

2014. aastal mängis Fonn Witry Norra kuni 18-aastaste koondises.

## Saavutused
;Djurgårdens IF
*Allsvenskan: 2019

## Viited
Artturi Lehkonen

**Artturi Aleksanteri Lehkonen** (sündinud 4. juulil 1995 Piikkiös) on Soome jäähokimängija, kes mängib NHL-i klubis Colorado Avalanche ründajana vasakäärel.

## Klubikarjäär
### Algusaastad
Ta alustas klubikarjääri Soome klubis TPS. Soome kõrgliigas debüteeris ta hooajal 2011/12. Aastatel 2012–2014 mängis ta kaks hooaega Soome kõrgliigaklubis KalPa. Hooaeg 2012/13 oli tema esimene täishooaeg Soome kõrgliigas. Sel hooajal tegi ta liigas 14+16 ja valiti Soome kõrgliiga hooaja parimaks uustulnukaks.

Aastatel 2014–2016 mängis Lehkonen kaks hooaega Rootsi kõrgliigaklubis Frölunda HC. 2016. aastal tuli ta Frölundaga nii Rootsi meistriks kui ka Jäähoki Meistrite Liiga võitjaks. Rootsi kõrgliiga hooaja 2015/16 väljalangemismängudes oli Lehkonen 11 väravaga suurim väravalööja ja 19 resultatiivsuspunktiga meeskonnakaaslase Ryan Laschi kõrval resultatiivseim mängija.

### NHL-is
#### Montreal Canadiens
2013. aastal valis Montreal Canadiens ta NHL-i ''draft''is 55. valikuna. Canadiensiga sõlmis ta lepingu 2016. aasta mais. Debüüthooajal lõi Lehkonen NHL-is 18 väravat ja andis 10 väravasöötu. 24. juunil 2021 võitis Canadiens konverentsi finaali kuuendas mängus lisaajal Lehkoneni väravast Vegas Golden Knightsi ja jõudis Stanley karikavõistlustel finaali, kus Canadiens mängis esmakordselt pärast 1993. aastat. Seal aga kaotati valitsevale meistrile Tampa Bay Lightningile. 

#### Colorado Avalanche
2022. aasta märtsis kaubeldi Lehkonen Canadiensist Colorado Avalanche'i. Sama hooaja Läänekonverentsi finaalis alistas Avalanche Edmonton Oilersi mängudega 4:0. Neljandas otsustavas mängus oli jällegi Lehkonen see, kelle värav lisaajal mängu tulemuse otsustas. Stanley karikavõistluste finaalis alistas Avalanche Lightningi mängudega 4:2. Viimases kuuendas mängus alistati Lightning 2:1 ja Lehkonen oli Avalanche'i võiduvärava autor. Hooaja 2021/22 väljalangemismängudes jäi Lehkoneni arvele kaheksa väravat ja kuus väravasöötu.

Hooaeg 202/23 oli NHL-is seni tema resultatiivseim, kui ta lõi 21 väravat ja andis 30 väravasöötu. 27. detsembril 2024 tegi Lehkonen mängus Utah Hockey Clubi vastu oma esimese kübaratriki NHL-is.

## Koondisekarjäär
2013. aastal võitis Lehkonen Soome kuni 18-aastaste koondisega omavanuste maailmameistrivõistlustel pronksmedali ning tuli aasta hiljem Soome kuni 20-aastaste koondisega juunioride maailmameistriks.

## Isiklikku
Tema isa Ismo Lehkonen on jäähokitreener ja telekommentaator ning endine jäähokimängija.

## Statistika

## Viited

## Välislingid
* Artturi Lehkonen NHL.com lehel
* Artturi Lehkonen hockeydb.com lehel
Ernesto Preatoni

**Ernesto Achille Preatoni** (sündinud 16. juunil 1942 Brianzas Itaalias) on Itaalia ja Eesti ettevõtja.

30. detsembril 1999 anti Preatonile Eesti kodakondsus erakorraliste teenete eest kui isikule, kes on oluliselt aidanud kaasa majanduselu edendamisele Eestis.

Kodakondsus- ja migratsiooniameti hinnangul rikkus Ernesto Preatoni Eesti kodakondsuse seadust, kui jättis endale Eesti kodakondsuse saamise järel alles ka Itaalia kodakondsuse. Kuna Eesti kodakondsuse seaduse järgi ei ole topeltkodakondsus lubatud. 

2001. aastal esitas Preatoni taotluse Eesti kodakondsusest loobumiseks. 2002. aastal otsustas Eesti valitsus keelduda Preatonit Eesti kodakondsusest vabastamast, kuna Preatonil oli Eesti maksuametile füüsilise isiku tulumaksu maksuvõlg summas 27 367 524 krooni ning välisriigi kodanikult maksuvõla kätte saamine on tunduvalt keerukam. 

## Tunnustus
* 1999 – Äripäeva aasta ärimees

## Viited

## Välislingid

* Ernesto Preatoni koduleht
* "Preatoni lahkus kohtust õige mehena" Postimees, 24. oktoober 2007
Even Tudeberg

**Even Tudeberg** (sündinud 14. jaanuaril 1963 Tallinnas) on Eesti laskesuusataja ja sporditegelane.

1988. aastal lõpetas ta Tallinna Pedagoogilise Instituudi kehalise kasvatuse erialal.

1983. aastal võitis ta laskesuusatamise juunioride maailmameistrivõistlustel pronksmedali.

Aastatel 1981–1986 tuli ta kolm korda Eesti meistriks laskesuusatamises ja murdmaasuusatamises.

Aastatel 2000–2002 oli ta Eesti Laskesuusatamise Föderatsiooni president.

**Avalik teenistus**

Even Tudeberg on alates 2006. aasta detsembrist Slovakkia aukonsuliks Tallinnas.

## Viited

## Välislingid

* Biograafia ESBL-is